open-index/open-wikipedia-markdown huggingface dataset:
Белградска арена

мини|350п|Белградска Арена (трибини)

**Белградска арена** е голема сала во Нов Белград наменета за спортски настани, концерти, саеми, конгреси и др.

Изградена е од 1991 година, а свеченото отворање било во 2004 год. Вкупната цена на изградбата достигнала до 70 милиони евра. Комплексот се состои од голема сала, мала сала и паркинг.

*Белградската* арена има површина од 48,000 квадратни метри, распоредени во 6 етапи. Сместивоста на арената се состои од 18,386 седишта во зависност од настаните. Во салата има и 68 луксузни ложи, кои можат да примат 768 посетители, ВИП Салонот со 38 места може да се користи за конференција за новинарите.

Во салата може да се одржуваат натпреварувања во бокс, одбојка, кошарка, тенис, боречки вештини, ракомет, мал фудбал,уметничко лизгање, атлетика, гимнастика и коњички спортови.

## Надворешни врски

* Официјално мрежно место на Белградската арена 

Категорија:Арени за Евровизија
Категорија:Спортски зданија во Србија
Категорија:Згради и градби во Белград
Категорија:Спортот во Белград
Лешочка Река

**Лешочка Река** извира под врвот Плоча и поминува низ Лешок, Слатина и се влева во реката Вардар кај Копанце. Лешочката Река од изворите на Плоча и Генов камен до Лешочкото кале поминува низ бујна вегетација. Таа е типично планинска река со многу мали убави водопади и мали вирови во кои има речни пастрмки.

Категорија:Реки во Македонија
Канал 5

**Телевизија „Канал 5**“ — национална телевизија основана во 1998 година во Скопје и е една од водечките помлади телевизиски куќи во Македонија. Таа е телевизија од претежно забавен општ формат. Во 2010 година, во рамките на Канал 5 Телевизија била оформена и нова Канал 5+ телевизија.

Телевизијата располага со две комплетно опремени студија, најсовремена телевизиска дигитална техника, аналогни и дигитални студиски камери, најнови дигитални камери, современи компјутерски и кат монтажни едници.

мини|лево|Седиштето на Канал 5
Со сето ова се произведуваат емисии од најразличен карактер. Јавувањата во живо од местото на настаните се овозможува со вклучување на врска преку репортажните возила кои се опремени со комплетна опрема. Програмската шема на телевизијата преку емисиите од своја продукција пред сѐ, ги задоволува потребите на гледачите.

Се емитуваат: дневно информативни, политички емисии, вести, контактно забавни, детски емисии, спортски натпревари, актуелни филмови и серии и нагласени документарни емисии. 

## Наводи

## Надворешни врски
* Официјално мрежно место

Категорија:Телевизии во Скопје
Категорија:Појавено во 1998 година во Македонија
Категорија:Македонски медиуми
Категорија:Телевизиски канали во Македонија
Еврејски универзитет во Ерусалим

[thumb|230px|left|церемонијата на отворањето во [Скопуска Гора - 1925]]
Како идеја за таков универзитет произлегува уште на Првиот сионски собир во Базел. Местото за изградба на зградата на универзитетот е осигурено од руските Евреи. Новата школа започнала да работи на 1 април 1925 г. Најпрвин биле воведени само три факултета: по микробиологија, хемија и еврејска наука.

Во времето на Војната за независност на Израел универзитетот бил одделен од еврејскиот дел на Ерусалим, а по Шестдневната војна од 1967 година работата на универзитетеот се одвивала на друго место.

Во денешни времиња, на универзитетот има 7 факултети и околу 20 илјади студенти.

## Галерија

Податотека:The National Library of Israel building - Amitay Katz.jpg|Израелска национална библиотека
Податотека:Academy of the Hebrew Language.JPG||Академијата на хебрејски јазик
Податотека:Bezalel.jpg|Веселеил Академијата за уметност и дизајн 
Податотека:Amfiteatron-al-shem-Rothberg.JPG|


## Надворешни врски

* Еврејски универзитет во Ерусалим

Категорија:Универзитети во Ерусалим
Категорија:Знаменитости во Ерусалим
Казањ

**Казањ** (; ) — главен град на Република Татарстан, Русија, и еден од најголемите руски градови. Казањ е најголем индустриски, деловен и културен центар на татарската култура. Градот е сместен во централна европска Русија каде што се спојуваат реките Волга и Казанка.

## Демографија
мини|лево|Црквата „Св. Благовештение“ во казањскиот кремљ
Според пописот од 2010 година во Казањ живееле 1,143,535 жители. Населението го сочинуваат Руси (48.6%) и Татари (47.6%). Најзастапени религии се провославието и сунитскиот ислам.

## Наводи

## Надворешни врски

* Kazan 1000 years old 
* The history of Islamic religion in Kazan
* Kazan - Global Stroll 
* Images of the Kazan Kremlin and famous Mosque Interactive Google Maps Kazan Kremlin
* http://www.kazan-memory.uni-tuebingen.de/indexee.html  - Student project about Kazan's history (central aspects: memory, religion)
* map of Kazan
* The architecture of Kazan (in rus) 

Категорија:Градови во Русија

Категорија:Градови на Волга
Категорија:Градови во Татарстан
Категорија:Населени места основани во 11 век
Шестдневна војна

right|300px|thumb|Израелски трупи истражуваат уништен египетски авион
**Арапско-израелска војна од 1967** (наречена и **Шестдневна војна**) — воен конфликт кој се водел помеѓу Израел и арапските соседи Египет, Јордан и Сирија од 5 јуни до 10 јуни 1967 година. Војната завршила со победа на Израел, кој во војната ги зазел Појасот Газа, Синај, Западниот брег и Голанската Висорамнина. Последиците од оваа војна влијаат врз геополитичката ситуација во регионот и денес.

## Повод
Периодот по Суецката криза не поминувал без конфликти помеѓу Израел и соседните арапски земји. Помеѓу 1965 и 1967 година се случиле низа сериозни инциденти на границата на Израел со Сирија и Јордан. Поддршката на Сирија за терористички напади од страна на палестинската организација Фатах врз еврејското население била повод за израелска инвазија врз арапските држави. Во почетокот на 1967 година, Израел бил цел на напади од страна на сириското воздухопловство главно во Ерусалим, во кои биле срушени и шест сириски авиони.

## Тек на војната

Шестдневната војна траела од 5 јуни до 10 јуни 1967 г. Од израелска гледна точка, војната била превентивен воен поход, чија цел е зачувување на израелската држава од пропаѓање како и зачувување на идентитетот на Евреите. Војната била многу добро стратегиски разработена и иницирана од страна на генерал Моше Дајан, тогашниот израелски министер за одбрана.

Причина за оваа војна е, од една страна, притисокот на Египет врз мировните сили на ООН, дислоциран по Синајската кампања од 1956 година и новата египетска поморска блокада, која го затвора Акапскиот Залив за израелско пристаниште; а од друга страна, од концентрацијата на арапските армии на израелските граници во мај 1967 година.

## Успехот на Израел

* Воените напади врз аеродромите во Египет, Сирија, Ирак и Јордан фактички ги уништиле арапските военовоздушни сили на 5 јуни, при кое воздухопловството стигнало дури до Луксор и Ран Банас.
* Египетските тенковски сили биле поразени на Синајскиот Полуостров, а на 7 јуни е преземен и Суецкиот Канал.
* Целиот западен брег на Јордан бил окупиран за еден ден - исто на 7 јуни.
* Израелската армија го зазела градот Кунеитра и навлегле на повеќе од 40 км. во внатрешноста на Сирија.

## Резултати од војната

* Со поразот на Египет биле ослабени позициите на претседателот Гамал Абдел Насер.
* Израел повторно завладеал со Акапскиот Залив.
* Израел ја уништува опасноста од арапска кампања на сите фронтови.
* Нови 600.000 Арапи паднале под израелска власт во окупираните нови територии: Појасот Газа, Синај, Западниот брег и Голанската Висорамнина.

Последиците од војната директно влијаеле на денешната геополитичка ситуација на регионот. Дипломатски односи помеѓу земјите кои учествувале во оваа војна биле постигнети во 1991 година.

## Наводи

## Надворешни врски

* http://www.sixdaywar.co.uk/news_articles-three-soldiers.htm  
* http://www.sixdaywar.co.uk  
* http://www.youtube.com/watch?v=C4Ooaqtk-Cg Video Clip
* http://www.youtube.com/watch?v=OnsMfKmaizE Video Clip

Категорија:Историја на Израел
Категорија:Судири во 1967 година
Категорија:Арапско-израелски конфликт
1 декември (родени)

}}|background-color:}|background-color:transparent}};"
 |valign="top" align="right"|1083&nbsp;
 |Ана Комнина — византиска принцеза и научник. Најстара  ќерка на царот Алексиј I Комнин и на царицата Ирина. (†1153)
 |-
 |valign="top" align="right"|1792&nbsp;
 |Николај Иванович Лобачевски — руски математичар, физичар и астроном.
 |-
 |valign="top" align="right"|1911&nbsp;
 |Франц Биндер — австриски фудбалер.
 |-
 |valign="top" align="right"|1931&nbsp;
 |Џими Лајонс — американски џез-музичар.
 |-
 |valign="top" align="right"|1935&nbsp;
 |Вуди Ален — американски режисер, сценарист и глумец.
 |-
 |valign="top" align="right"|1940&nbsp;
 |Ричард Прајор — американски комичар и глумец.
 |-
 |valign="top" align="right"|1943&nbsp;
 |Фин Кидланд — норвешки економист, добитник на Нобеловата награда.
 |-
 |valign="top" align="right"|1945&nbsp;
 |Бет Мидлер — американска пејачка и глумица.
 |-
 |valign="top" align="right"|1947&nbsp;
 |Елица Манева — македонски археолог.
 |-
 |valign="top" align="right"|1949&nbsp;
 |Пабло Ескобар — колумбиски шеф на наркокартел (†1993)
 |-
 |valign="top" align="right"|1951&nbsp;
 |Џако Пасториус — американски џез-музичар.
 |-
 |valign="top" align="right"|1954&nbsp;
 |Сребренко Репчиќ — српски и југословенски фудбалер.
 |-
 |valign="top" align="right"|1964&nbsp;
 |Салваторе Скилачи — италијански фудбалер. 
 |-
 |valign="top" align="right"|1988&nbsp;
 |Мануел Штрлек — хрватски ракометар.
 |-
 |valign="top" align="right"|1999&nbsp;
 |Нико Шлотербек — германски фудбалер.
|}

1 декември
Стопански весник

**Стопански весник**, весник на Стопанската комора и стопанството на Македонија. 

Првиот број на весникот излегол во Скопје на 17 јануари 1953 година.

Во почетокот весникот се појавил како орган на Трговската угостителска комора на НР Македонија. 

Од 1983 година излегува како ревија која стручно и аналитички ја третира стопанската проблематика во Македонија и светот. Од 1984 година се појавува со поднасловот: Ревија на Стопанската комора на Македонија.

Категорија:Македонски медиуми
Јован Кастриот

алт=Генеалогија на семејството Кастриоти, Ду Канге (1680)|мини|Генеалогија на семејството Кастриоти, Ду Канге (1680)
**Јован** (**Иван**) **Кастриот** (алб. *Gjon Kastrioti*, итал. *Giovanni Castriota*) (13?? — 4 мај 1437) бил таткото на албанскиот народен херој Скендербег. Кастриот бил кнез на околината на градот Кроја.

Во 1430 г., Јован Кастриот водел неуспешно востание против Османлиското Царство во градот Крује, денес Албанија. Неговата смрт во 1437 г. го поттикнува султанот Мурат II бргу да го зазема подрачјето во средна Албанија. Тој е роден како Јован Катриоти потоа е прекрстен во Иван Кастриот, но народот со тек на време го завикал „Ѓон Кастриот“.

## Поврзано
* Скендербег

## Наводи

Категорија:Починати во 1437 година
Лазар Китаноски

**Лазар Китаноски** (25 април 1948 во Охрид - 19 мај 2011 во Скопје) — македонски правник, универзитетски професор и Министер за одбрана на Република Македонија (1997-1998). Основното, средното образование и Правниот факултет ги завршил во Скопје. Во 1975 бил избран за помлад асистент на предметот социологија на Правниот факултет во Скопје. Во 1981 година магистрирал на Институтот за социолошки и политичко-правни истражувања од областа на социолошките науки. Темата на магистерскиот труд е од областа на структуралната социологија со наслов „Социолошкиот аспект во сфаќањата на Карл Маркс и Фридрих Енгелс за поделбата на трудот“.

После магистрирањето својот интерес го насочува кон социолошко-политиколошката област. Докторирал на Правниот факултет во Скопје во 1995 година со одбрана на темата: „Социолошките аспекти на политичките процеси во Македонија и функционирањето на моделот на парламентарната демократија“.

Бил член на редакцијата на списанието „Дијалог“, секретар на Здружението за социологија на Република Македонија и еден од основачите на Форумот за човекови права на Македонија.

Во текот на својот научен развој, неговиот придонес особено е насочен и забележлив во областа на теоретската социологија и прашањата на факторите на глобалната структура. Ги истражува теориите и односите помеѓу глобалната структура и правно-политичкиот потсистем. Следна област на интерес е феноменот на политичкиот систем и функционирањето на парламентарната демократија во Република Македонија.

Покрај многубројни текстови автор е и на две книги: Класиците на марксизмот за поделба на трудот и Поделба на власта (законодавна и политичко-извршна).

Неговата педагошка и наставна дејност на Правниот Факултет во Скопје се остварува преку предавања по предметите: социологија на правото, политичка социологија и политички партии и интересни групи.

Китаноски почина во Скопје на 19 мај 2011 година.

## Почитичка кариера
Д-р Китановски беше член на СДСМ од неговото основање, директор на Агенцијата за разузнавање, и поранешен Министер за одбрана на Република Македонија.

## Наводи

Категорија:Македонски правници
Категорија:Југословенски правници
Категорија:Македонски универзитетски професори
Категорија:Министри за одбрана на Република Македонија
Категорија:Состав на Владата на Република Македонија од 1994
Категорија:Политичари од СДСМ
Категорија:Апсолвенти на Правниот факултет „Јустинијан I“ - Скопје
Категорија:Доктори на Правниот факултет „Јустинијан I“ - Скопје
Љубен Пауновски

**Љубен Пауновски** ― роден е на 19 октомври 1958 година во Прилеп, а детството го поминал во Демир Хисар. Диломирал на Филозофскиот факултет, на насоката историја на уметноста со археологија во Скопје, 1984 година. По дипломирањето, тој се вработил во радиодифузното претпријатие Македонска радио-телевизија, како новинар и уредник во редакција.

Извесен период бил советник на градоначалникот на Град Скопје. Пратеник во Собранието на Македонија бил од 2 декември 1998 година, и координатор на пратеничката група на ВМРО-ДПМНЕ. Тој е поранешен член на Извршниот комитет на ВМРО-ДПМНЕ и портпарол на партијата.

Во својата кариера бил најпрво министер за култура во 1999 и потоа министер за одбрана во 2001.

Во април 2007 година, тој бил осуден на три и пол години затвор. Обвинението го товарило за проневерени на над милион и пол евра во 2001 година. Пауновски во моментов има поднесено тужба до Судот за човекови права во Стразбур во врска со овој случај меѓу другото и поради повреда на правото на правично судење според Европската конвенција за човекови права.

## Наводи

Категорија:Живи луѓе
Категорија:Политичари од Демир Хисар
Категорија:Политичари од Прилеп
Категорија:Министри за одбрана на Република Македонија
Категорија:Министри за култура на Република Македонија
Категорија:Состав на Владата на Република Македонија од 1998
Категорија:Политичари од ВМРО-ДПМНЕ
Категорија:Апсолвенти на Филозофскиот факултет - Скопје
Категорија:Македонски новинари
Категорија:Македонски уредници
Категорија:Југословенски новинари
Категорија:Југословенски уредници
Трајан Гоцевски

**Трајан Гоцевски** (роден во село Селник, Делчевско) ― македонски политичар. 

## Животопис
Основно и средно образование завршил во Делчево.

На Економскиот факултет во Скопје, тој дипломирал во 1973 година. Последипломските студии од областа на економијата ги завршува во 1982 година со одбрана на магистерскиот труд со наслов: „*Развој на малото стопанство*“. Докторатот по економски науки со наслов „*Меѓузависноста и влијанието на подготовките за одбрана и стопанскиот развој*“, го одбранил во 1987 година.

По дипломирањето, тој се вработил во фабриката „Фротирка“ во Делчево.

Во 1974 година, тој бил избран за претседател на Извршниот совет на Собранието на Општина Делчево. Во 1978 година, тој бил избран за советник во Владата на Република Македонија. Во 1981 година, тој бил именуван за секретар на Републичкиот одбор за сообраќај и врски. Во 1988 година, тој бил избран за доцент на Филозофскиот факултет во Скопје, за предметите: Политичкиот и економскиот систем и одбраната на Македонија и Економика на одбраната. Во 1991 година, тој бил избран за декан на Филозофскиот факултет во Скопје, позиција која ја извршувал до 2009 година. Во 1992 година, професорот Гоцевски бил член на Владата на Република на Македонија и прв цивилен министер за одбрана. Тој е творец на цивилниот модел на одбранбениот систем на Република Македонија и архитект на мирното одвојување на Македонија од поранешна Југославија и на создавањето на независна и суверена Македонија. Во 1995 година, тој бил избран за редовен професор на Филозофскиот факултет во Скопје. Од 1999 до 2003 година, тој бил член на Советот за безбедност на Република Македонија.

Професорот Гоцевски претстојувал на универзитетите во Париз, Дижон, Виена, Клагенфурт, Ајндховен, Софија, Истанбул, Гетеборг, Љубљана, Загреб, Белград, Арнем итн.

Автор е на 80 книги и на преку 280 труда, објавени во македонски и во многубројни странски списанија, на македонски, на англиски, на француски и на албански јазик.

Добитник е на бројни домашни и меѓународни награди и признанија.

Тој е член на Советот на центарот за стратегиски истражувања при МАНУ.

Во 2019 година, тој бил именуван за член на Советот за безбедност на Македонија.

## Надворешни врски
* Трајан Гоцевски на службената страница на Филозофски факултет - Скопје 

Категорија:Живи луѓе
Категорија:Министри за одбрана на Република Македонија
Категорија:Состав на Владата на Република Македонија од 1991
Категорија:Политичари од СДСМ
Категорија:Апсолвенти на Економскиот факултет - Скопје
Категорија:Професори на Филозофскиот факултет - Скопје
Категорија:Декани на Филозофскиот факултет - Скопје
Категорија:Македонски политичари
Категорија:Македонски универзитетски професори
Категорија:Македонски декани
Категорија:Југословенски политичари
Гроб на Богородица

**Гробот на Марија** (мајката на Исус Христос) се наоѓа блиску до Ерусалим, на Кидронската долина, блиску до црквата на сите нации.
Оваа мала  осумаголна капела била изградена во 5 век, а подоцна разрушена од страна на персиците во 614 година. Повторно била изградена во 12 век.

Категорија:Храмови во Ерусалим
Категорија:Знаменитости во Ерусалим
Категорија:Цркви во Ерусалим
Марија
Категорија:Маслинова гора
Категорија:Светилишта на Богородица Марија
Градинарски гроб

right|200px|Предниот дел од гробот.
**Градинарскиот гроб** во Ерусалим се смета како местото на погребувањето и воскреснувањето на Исус Христос. Во прв план, тоа се најголемите претпоставки на мајорот *Чарлс Џорџ Гордон* од неговиот престој во Палестина во 1882 година.

Градинарскиот гроб се наоѓа надвор од Стариот град во Ерусалим, блиску до Дамаската порта. Традиционалното место на гробот на Исус е црквата на Светиот гроб на Голгота.

Во своето дел “*Животот на Константин“* , Евсевиј Кесариски изјавил дека современата црква на Светиот Гроб било седиште на раната христијанска вера во Ерусалим. Во времето на римскиот императот Константин I, неговата мајка, Елена, ја пронашла и посетила самиот гроб.
## Наводи

## Надворешни врски
* Официјално мрежно место 
* Исусовиот гроб
* Мрежно место со многу врски поврзани со Градинарскиот гроб 

Категорија:Историја на Ерусалим
Категорија:Знаменитости во Ерусалим
Категорија:Христијанството во Ерусалим
Категорија:Наводни гробови на Исус
Мама Миа (филм)

**Мама Миа** (англиски: **Mamma Mia!**) е комедија – мјузикл филм од 2008 година, реазилиран според мјузиклот „Мама Миа“, заснован на песните на шведската популарна поп група АБА. Филмот е во продукција на „Јуниверзал пикчерс (Universal Pictures“. Дел од локациите во филмот се сместени на острови во Грција.

## Содржина
Софи живее со мајка ѝ, која води мал хотел на еден убав грчки остров. Софи е возбудена, зашто наскоро треба да се омажи за момчето кое многу го сака. Но, таа не знае кој е нејзиниот татко, така што сака токму тој да ја спроведе до олтарот. Кога ќе го најде дневникот на мајка ѝ, Софи сфаќа дека ниту таа не знае точно кој е таткото на Софи, бидејќи најпрвин се вљубила во Сем, кој наеднаш ја напуштил, па следел Бил, како утеха за Сем, а по Бил, мајка ѝ се тешела со Хари. Без да ѝ каже на мајка си, Софи ги наоѓа адресите на сите тројца и ги кани на венчавката, без да им ја каже причината.

## Датуми на премиери

## Наводи

Категорија:Филмови од 2008 година
Категорија:Филмови на англиски јазик
Категорија:Филмски комедии
Категорија: Филмови со Мерил Стрип
Категорија:Филмови со Стелан Скарсгард
Категорија:Филмови со Пирс Броснан
Михаил Ботвиник

**Михаил Мојсеевич Ботвиник** (роден во Санкт Петербург  - ) бил руски шахист.

Научил да игра шах од татко му, а многу брзо станал и шаховски генијалец. Релативно доцна станал светски првак во 1948 година, но ја има таа судбина да биде активен во времето на фантастичниот Александар Аљехин. Во 50-тите освојува и неколку златни медаљи со непобедливата репрезентација на Советскиот Сојузна шаховските олимпијади, а во 1951 и 1954 година успева да ја одбрани титулата светски првак, а особено интересен е неговиот реми резултат 12-12 против Давид Бронштајн во 1954 година,па поради правилото дека предизвикувачот мора да победи за да стане светски првак Ботвиник останува на престолот. Во 1957 година Ботвиник ја губи титулата светски првак во шах од Василиј Смислов, но веќе наредната 1958 повторно застанува на престолот. Во 1960 година Ботвиник повторно ја губи титулата светски првак во шах, но овој пат од Михаил Таљ, против кој во наредната 1961 повторно ја покажува својата волја и упорност и повторно станува светски првак во шах, за конечно во 1963 година да ја загуби титулата од Тигран Петросјан. Во остатокот од неговиот релативно долг живот Ботвиник работи како творец на многу шаховски книги и учебници, како и на многу шаховски критики. Работи и како учител, а несомнено најголем негов ученик е Гари Каспаров. Михаил Мојсеевич Ботвиник умира во Санкт Петербург во 1995 година.

## Наводи

Б
Категорија:Носители на Орденот на Црвеното знаме на трудот
Категорија:Руски Евреи
Категорија:Луѓе од Санкт Петербург
Категорија:Носители на Орденот на Ленин
Категорија:Носители на орденот „Знак на Честа“
Категорија:Погребани на Новодевичките гробишта
Категорија:Починати во Москва
Мускули на градниот кош

Во оваа група спаѓаат 59 мускули, од кои 29 се парни и 1 непарен. 

**Овие мускули се распоредени во 2 слоја:**рамка|Мускули на градниот кош
* површински и
* длабок.
**Мускули во површинскиот слој** се:
* голем граден мускул(m. pectoralis major)
* мал граден мускул(m. pectoralis minor)
* подклучен мускул(m. subclavicus)
* преден запчест мускул(m. serratus anterior)
**Мускули во длабокиот слој** се:
* меѓуребрени мускули(mm. intercostales)
* напречен граден мускул(m. transversus thoracis)
* дијафрагма(diaphragma)

Категорија:Мускули на трупот
Златен глобус

**Златен глобус** () — американска филмска награда која се доделува за филмови ( а од 1970те и за серии )и после Оскарот е втора најважна награда во САД. Основана е во 1943 година а ја составува жири од странски новинари.

Категоријата за филм е поделена на два дела: еден за најдобар филм и најдобар анимиран филм, глумица и глумец во комедија и мјузикл и трет за драма. Другите категории, како што се режија, сценарио и спореден глумец и глумица се поделени заеднички.

### Список на наградени филмови

## 2000

:2010
:**Драма**: Социјалната мрежа
:**Мјузикл или комедија**: Децата се добро
:**Анимиран филм**: Приказна за играчки 3

:2009
:**Драма**: Аватар
:**Мјузикл или комедија**: Мамурлук
:**Анимиран филм**: Горе

:2008
:**Драма**: Милионер од гетото
:**Мјузикл или комедија**: Вики Кристина Барселона
:**Анимиран филм**: Воли

:2007
:**Драма**: Покајување
:**Мјузикл или комедија**: Свини Тод
:**Анимиран филм**: Рататоил

:2006
:**Драма**: Вавилон 
:**Мјузикл или комедија**: Девојки од соништата
:**Анимиран филм**: Коли

:2005
:**Драма**: Планината Броукбек
:**Мјузикл или комедија**: Преку работ

:2004
:**Драма**: Авијатичарот
:**Мјузикл или комедија**: Странпатишта

:2003
:**Драма**: Господарот на прстените: Враќањето на кралот
:**Мјузикл или комедија**: Изгубени во преводот

:2002
:**Драма**: Часови 
:**Мјузикл или комедија**: Чикаго

:2001
:**Драма**: Прекрасен ум
:**Мјузикл или комедија**: Мулен Руж

:2000
:**Драма**: Гладијатор
:**Мјузикл или комедија**: Скоро познати

## Наводи


Категорија:Филмски награди
Категорија:Телевизиски награди
Категорија:Американски награди
Министерство за одбрана на Македонија

**Министерството за одбрана на Македонија** — едно од прво втемелените министерства по осамостојувањето во 1991 година и ја презема контролата врз Армијата на Република Македонија во соработка со претседателот на државата. Актуелен министер за одбрана е Владо Мисајловски.

## Структура

Управното уредување и процедурите во областа на одбраната во Република Македонија се дефинирани со уставотот, законот за одбрана и со задачите на законодавната и извршната власт. Командувањето во вооружените сили е засновано врз единството во командувањето при употребата на силите и средствата, едностарешинството и обврската за извршување на одлуките и наредбите на претпоставениот.

## Меѓукоординација на државните органи
**Претседателот на Република Македонија** е Врховен командант на вооружените сили.

Претседателот ги донесува одбранбениот план и стратегија, одлуките за спроведување на готовноста, ја одобрува организациско-формациската структура на армијата, донесува документи за развој, одлуки за нејзина мобилизација и друго.
Претседателот исто така претседава и со Советот за безбедност на Република Македонија. Советот за безбедност ги разгледува прашањата сврзани со безбедноста и одбраната на Република Македонија и дава предлози на Собранието и на Владата.

**[[Собрание на Република Македонија|Собранието на Република Македонија]]** ги надгледува компетенциите на Владата сврзани со одбраната, донесува одлуки за постоење на непосредна закана од војна, прогласува настанување на воена состојба и мир и го донесува воениот буџет. Слични одговорности има и собраниската комисија за одбрана и безбедност.

**Владата на Република Македонија** ги има надлежностите во врска со донесувањето на предлогот на одбранбениот план, предлогот на буџетот за одбрана и друго.

Министерството за одбрана ја подготвува одбранбената стратегија, ја изработува проценката на можните ризици и закани, одговорно е за одбранбениот систем, обуката и готовноста на вооружените сили, опременоста и развојот, го предлага буџетот за одбрана и друго.

## Поврзано
* Армија на Република Македонија
* Министер за одбрана на Македонија

## Наводи

## Надворешни врски
* Службена страница на Министерството за одбрана на РМ
Совет за безбедност на Македонија

**Советот за безбедност на Република Македонија** го сочинуваат: претседателот на Републиката, претседателот на Собранието, претседателот на Владата, министрите кои раководат со органите на државната управа во областите на безбедноста, одбраната и надворешните работи и тројца членови кои ги именува претседателот на Републиката.

Советот ги разгледува прашањата сврзани со безбедноста и одбраната на Републиката и дава предлози на Собранието и Владата. 

Претседателот на Републиката е претседател на Советот за безбедност на Република Македонија.

Уредувањето и функцијата на **Советот за безбедност на Република Македонија** е уреден со член 86 од уставот на Република Македонија. 

Категорија:Политика на Македонија
Индекс на глобализација

мини|Трговска отвореност во 2017 година
Индексот на глобализација, што го подготвуваат корпорацијата А.Т. Кирни и списанието "Форин полиси", сопственост на Карнегиевата фондација за меѓународен мир, поблиску се концентрира на глобализацијата преку процена на промените на нејзините најбитни компоненти - ангажманот во меѓународните односи и политичките одлуки, трговијата и протокот на финансии, движењето на луѓето, идеите и информациите преку границите. Индексот ги следи овие промени во 62 напредни економии и пазари во развој.

Индикаторите за 62-те земји се поделени во четири основни категории: економска интеграција, технологија, личен контакт и политички ангажман. Индексот ја квантифицира економската интеграција преку комбинирање на податоците за трговијата, директните странски инвестиции, портфолио-капиталот, исплатата на приходи и сметки, во што вклучува компензација за странците што работат во една земја и приходот што е заработен и исплатен за имот во странство. Тој ги проценува личните контакти преку нивото на меѓународните патувања и туризам, меѓународниот телефонски сообраќај и прекуграничните трансфери, вклучувајќи ги пратките пари на вработените во странство. Индексот, исто така, ја мери технолошката поврзаност со пребројување на корисниците на Интернет и услужниците и безбедните опслужувачи преку кои тие комуницираат и ги вршат деловните трансакции. Политичкиот ангажман се проценува преку бројот на меѓународните организации во кои една земја членува и на мисиите на Советот за безбедност на ОН во кои таа учествува, како и според бројот на амбасадите што ги има една држава.

За сите променливи, се додава годишниот проток кон и од земјата, а сумата се дели со номиналниот економски производ на земјата или, каде што тоа е можно, со бројот на жители. Податоците за политичкиот ангажман се третираат поинаку, при што бројот на учества во мисиите на Советот за безбедност на ОН се дели со вкупниот број мисии во таа година, а бројот на амбасадите и членства во меѓународни организации останува апсолутен број. Овој процес дава панели на податоци што овозможуваат споредба меѓу земји со различен обем.

Добиените панели за одредена променлива потоа се споредуваат и "нормализираат" преку процес во кој најниската вредност се поставува на нула, а највисоката на еден. Да претпоставиме дека променлива е трговијата. Максималната вредност на трговијата кон и од земјата е 341% од бруто-домашниот производ (БДП) за Сингапур во 1995, а најниската 15,3% од БДП за Бразил во 1996 година. Податоците за Сингапур се вреднувани како еден, а тие за Бразил како нула, додека сите други се наоѓаат меѓу нив.

{|
|-
| width="50%" align="center" | **2007 Список на [http://globalization.kof.ethz.ch/ KOF Индекс на глобализација]**
|- valign="top" 
|

|

Категорија:Список на економски индекси
Папа Јован Павле I

**Јован Павле I** (лат. *Ioannes Paulus PP. I,* итал.: *Giovanni Paolo I*; - ) — римски папа од 26 август 1978 сè до 1978 година. Роденото име му било *Албино Лучиани* (*Albino Luciani*). Овој папа бил прв со две имиња.

## Надворешни врски
* Папа Јован Павле I

## Наводи

Категорија:Родени во 1912 година
Категорија:Починати во 1978 година
Категорија:Папи
Категорија:Италијански папи
Категорија:Римокатолички архиепископи од 20 век
Категорија:Италијанци од 20 век
Категорија:Погребани во базиликата „Свети Петар“
Категорија:Преподобни
Категорија:Римокатоличката црква во 20 век
Скршени стакла (филм)

**Скршени стакла** е британски филм од 1980 година со Хејзел О'Конор, Фил Дениелс и Џонатан Прајс во главните улоги. Филмот е препознатлив и по тоа што во него во помали улоги се појавуваат многу глумци кои подоцна ќе станат телевизиски и филмски ѕвезди. Еден од продуцентите на филмот е Доди Ал-Фајед, а режисер и сценарист е Брајан Гибсон. Главниот лик во филмот Кејт, која ја игра Хејзел О'Конор, е именуван според Кејт Буш која во тоа време беше најпопуларната британска пејачка. Во 2002 беше снимено продолжение на филмот со наслов Shattered Glass, но без главната глумица. Филмот сè уште не е официјално објавен.

## Заплет
Филмот ја раскажува приказната за Кејт, гневна, но креативна млада жена, која преку серија на среќни случки станува една од најголемите поп ѕвезди на своето време. Нејзиниот пријател и менаџер Дени (Фил Дениелс) се вози на нејзината слава. За нив сѐ оди добро до оној момент кога Кејт ќе доживее нервен слом предизвикан од насилство на демонстрации. Истовремено Кен (Џонатан Прајс), саксофонистот во групата, станува зависник од интровенозни дроги. Тогаш се појавува доминантниот менаџер Вудс кој го оттрунува Дени на страна и го зазема неговото место како менаџер на групата и љубовник на Кејт.

Категорија:Британски филмови
Борис Мајсторов

**Борис Мајсторов** (роден на  во  - починал на   во ) — македонски глумец, драматург и режисер.

## Животопис

Основното и средното образование ги има завршено во родниот град. Потоа се запишал на стоматологија на факултетот во Белград. Меѓутоа набргу се откажал и се вратил во Скопје, каде се запишал на Правниот Факултет.

Целиот свој работен век го поминал во Македонското Радио оставајки зад себе препознатливи антологиски ликови на „*Дедо Аврам*“, „*Сто и една приказна*“ и во режисерската реализација на емисијата „*Глас од татковината*“. Добитник е на повеќе престижни професионални награди. Во својата неверојатна 50 годишна кариера го достигнал врвот на уметничката професија. Мајсторов во Македонското Радио има оставено огромна фонотека од радио-драми, раскази, поетски интерпретации и хумористични емисии, а во Македонската телевизија безброј цртани филмови во кои го позајмувал гласот на сите познати детски јунаци.

## Филмографија
|- style="background: Lavender; text-align:center; "
| colspan="4" |1960-ти
|-
| 1967 || Павиљон бр. 6 ТВ-филм || Сергеј
|- style="background: Lavender; text-align:center; "
| colspan="4" |1970-ти
|-
| 1975 || Илинка ТВ филм || /
|-
| 1979 || Хихирику Радио-емисија ||
|- style="background: Lavender; text-align:center; "
| colspan="4" |1980-ти
|-
| 1980 || Учителот ТВ филм || /
|-
| 1984 || Хихирику - 5 години ТВ филм || /
|-
| 1989 || Цвеќе на карпата ТВ-филм ||
|- style="background: Lavender; text-align:center; "
| colspan="4" |1990-ти
|-
| 1990 || Алф од Ново Лисиче ТВ-филм || Алф
|-
| 1993 || Црно бело во боја ТВ-филм ||
|}

## Надворешни врски
* Интервју во дневниот весник „ВЕСТ“ 
* 

Категорија:Македонски филмски глумци
Категорија:Македонски гласовни глумци
Категорија:Македонски режисери
Категорија:Југословенски глумци
Кој сака да биде милионер?

***Кој сака да биде милионер*** е оригинално создаден од компанијата Целадор во Обединетото Кралство во 1998 година. Квизот во моментов под лиценца се емитува во повеќе од 160 земји во светот. Во Македонија тој се емитуваше во периодот на 2004/2005 година. И по едногодишна пауза продолжи да се емитува во 2007 во сопствено студио на А1 телевизија која ја откупи лиценцата за ова шоу.

## Правила на игра
Пријавувањето за квизот се врши преку телефонскиот број. Статус на натпреварувач во квизот стекнува кандидатот кој ги исполнува условите и е избран од комисијата за тестирање согласно со постапката за избор на кандидати. Процесот на пријавување започнува со точен одговор на прашањето за кое се нудат четири тест одговори од кои само еден е точен. Со соодветна програма, компјутерот создава список на кандидати кои одговориле точно на поставеното прашање, по датум на реализираниот телефонски повик или испратена SMS порака. Потоа тимот за тестирање ќе врши конечна селекција. Конечната селекција се состои од тест од десет прашања.

Најдобрите доаѓаат во квизот каде што седнуваат во играта наречена брзи прсти. Најбрзиот се стекнува со право да се натпреварува. Постојат 3 загарантирани суми од 5000, 125.000 и 4 милиони денари. Натреварувачот има на располагање и четири џокери: Повикај пријател, 50/50, прашај ја публиката, а после петтото прашање џокерот замена на прашање.
ТВ студиото на македонскиот квиз Милионер го изработи „Металец“ Прилеп. Осветлувањето го овозможува ДВД-пет.

Категорија:Телевизиски серии со почеток во 1998 година
Диакрација

**Диакрација** е промена на една самогласка во нејзиниот гласовен сопарник. Диакрацијата ја има во апскиот јазик. Според апската граматика, секоја самогласка има свој сопарник. Диакрацијата може да се најде во наставките на апските падежи Генитив и Датив. Во оваа табела се претставени паровите на самогласките

Истото се прави превртено

## Примери
* Ŕønøļ = Ŕøn**o**ļ *(Југ)* 
* Tŕapø = Tŕap**o** *(Форма)*
* Wæg = W**a**g *(Инсект, Бубачка)*

Категорија:Апски јазик
Субјективни глаголски префикси

Субјективните Глаголски Претставки се користат во апскиот јазик така што се додаваат како претставки на некој глагол искажувајќи го вршителот на дејството кое го извршува тој глагол. С.Г.П.те можат да се користат само ако вршителот на дејството е искажан со лична заменка.

## Претставки

Тие претставки се:

## Примери
* Uŕø emuŕø itiŕ. = Emuŕø **ŕ**itiŕ. *(Го сакам тоа.)*
* Uŕø duŕø ļamen. = Duŕø **ŕø**ļamen. *(Те сакам.)*
* Omuŕø emuŕø naŕ beļiva. = Emuŕø naŕ **mo**beļiva. *(Тој нема да го јаде тоа.)*
* Ļamen duŕø Ļa Apiyano Ļingwa? = **Du**ļamen Ļa Apiyano Ļingwa? *(Го сакаш ли апскиот јазик?)*

Категорија:Апски јазик
Папа Урбан II

**Урбан II** (лат. Urbanus PP. II) — римски папа во периодот од 12 март 1088 до .
Правото име му било *Ед де Лажери* (*Eudes de Lagery*). Бил роден во Шатијон сир Марн (Châtillon-sur-Marne) во 1042.

Овој папа е најмногу познат поради започнувањето на Првата крстоносна војна. Урбан II организирал грандиозен црковен собор во 1095 година во градот Клермон (Франција), каде тој ги повикал христијаните на поход кон Светата земја (Ерусалим) сè со цел да биде ослободен гробот на Исус Христос, при кое обеќал простување на учесниците и нивните гревови. Неговата реченица била пречекана со големи религиозни воудушевувања од страна на француските и германските земји. Урбан II починал 14 денови по зазимањето на Ерусалим, но пред оваа вест да пристигне во Италија. Негов наследник на папскиот престол бил Паскал II.

## Наводи

Категорија:Починати во 1099 година
Категорија:Папи
Категорија:Француски папи
Категорија:Французи од 11 век
Категорија:Ватикански дипломати
Категорија:Христијани од Првата крстоносна војна
Категорија:Римокатолички епископи од 11 век
Категорија:Блажени
Категорија:Погребани во базиликата „Свети Петар“
Категорија:Крстоносни војни
Гари Каспаров

**Гари Кимович Каспаров** (руски: Га́рри Ки́мович Каспа́ров) — руски шахист роден на 13 април 1963 во Баку. Од млад се интересира за шахот, а подоцна, по желба си ги сменил името и презимето за како што и самиот вели да звучи по руски.

Во 1976 година станува младински првак на Советскиот Сојуз во шах, а во 1980 под водство на легендарниот Михаил Ботвиник станува младински светски првак. Во 1984 по 24 последователни реми партии против светскиот првак Анатолиј Карпов, мечот е одложен за наредната 1985 во која 22-годишниот млад талент станува најмлад светски првак во шах.

Оттогаш започнува и владеењето на Гари Каспаров во областа на шахот во светот. Кон крајот на 80-тите тој освојува и златен медал од шаховските олимпијади, а по распаѓањето на Советскиот Сојуз истото го прави и со репрезентацијата на Русија. Во 1993 година ја формира втората по големина шаховска организација (Професионална Шаховска Организација) која и станува вистинска конкуренција на ФИДЕ.

Во 1995 година длабоко е потресен по веста за смртта на неговиот учител Михаил Ботвиник, по што му посветува неколку победи од шаховски турнири од највисока 20-та категорија, а во 1997 губи од компјутерски програмираниот шаховски велемајстор Deep Blue.

Гари Каспаров повеќе не е светски првак според ФИДЕ. Неговиот највисок достигнат рејтинг според ФИДЕ од 2851 бод е втор највисок на сите времиња. Редовно секоја година е избиран за најдобар шахист во светот, но по таквата постојаност по 2003 се јавуваат гласини дека Гари Каспаров си го купува статусот за најдобар шахист во светот, што тој во целост го демантираше со фантастичната победа на турнирот во Мадрид во март 2005 година по којшто веднаш се откажува од активно играње шах и решава да и се посвети на политиката. Денес Гари Каспаров само пасивно, но и понатаму учествува во развојот на шаховската игра.

## Наводи

Категорија:Руски шахисти
Категорија:Советски шахисти
Категорија:Светски прваци во шах
Категорија:Руски Ерменци
Категорија:Руски Евреи
Категорија:Носители на Орденот на Црвеното знаме на трудот
Категорија:Носители на Орденот на пријателството меѓу народите
Категорија:Живи луѓе
Категорија:Луѓе од Баку
Папа Григориј VII

**Григориј VII** (лат.Gregorius PP. VII) — римски папа од  22 април 1073 до . Роденото име му било *Хилденбрант*.
Овој папа е познат по тоа што за време на неговото владеење тој се залагал најмногу за две работи: моралната практика на свештениците и борба со светската власт за прифаќање на христијанството во Западна Европа.

Во 1077 година неговиот однос асо  гермнскиот император Хенри IV се изостриле. Папата сакал да си ја врати својата раководна улога во Западна Европа, и германскиот цар да му стане вазал. Хенри IV попаднал во тешка положба и бил принуден да отиде кај Григориј VII, за да бара помилување. Царот отишол во резиденцијата на папата во Каноса. Бил принуден неколку денови да го чека папата гладен и необлечен. По неколку денови папата го примил и му простил.
Со оваа победа над царот, папата во Западна Европа уште повеќе добил можност за наложување на христијанството како и подоцната поддршка за крстоносните војни.

## Наводи

Категорија:Починати во 1085 година
Категорија:Италијанци од 11 век
Категорија:Папи
Категорија:Италијански папи
Категорија:Ватикански дипломати
Категорија:Римокатолички епископи од 11 век
Категорија:Италијански светци
Категорија:Папски светци
Категорија:Христијански светци од 11 век
Категорија:Погребани во Салернската катедрала
Папа Паскал II

**Паскал II** (лат. Paschalis PP. II; роден како *Раниеро Беда*, итал. *Raniero Bieda*) — римски папа во периодот од 13 август 1099 - .

Кон крајот на неговото раководство во 1116 година било создадено некое ново движење кое работело против него. Папата плашејќи се за својот живот го напуштил Латеранскиот двор и надвор од Рим се задржува 2 години без 3 месеца. Во 1118 година повторно се вратил и малку по неговото враќање починал.

## Наводи

Категорија:Починати во 1118 година
Категорија:Папи
Категорија:Италијански папи
Категорија:Римокатолички епископи од 11 век
Категорија:Римокатолички епископи од 12 век
Категорија:Италијанци од 11 век
Категорија:Италијанци од 12 век
Категорија:Ватикански дипломати
Категорија:Христијани од Првата крстоносна војна
Категорија:Бенедиктски папи
Категорија:Христијани од крстоносната војна од 1101 година
Објективни глагоски суфикси

Објективните Глаголски Наставки се користат во апскиот јазик така што се додаваат како наставки на некој глагол искажувајќи го предметот или личноста врз која се врши глаголското дејство. О.Г.С.те можат да се користат само ако предметот или личноста врз која се врши дејството е искажана со лична заменка.

## Наставки

Тие наставки се:

## Примери
* Uŕø emuŕø itiŕ. = Uŕø itiŕ**em**. *(Го сакам тоа.)*
* Uŕø duŕø ļamen. = Uŕø ļamen**ød**. *(Те сакам.)*
* Omuŕø emuŕø naŕ beļiva. = Omuŕø naŕ beļiva**m**. *(Тој нема да го јаде тоа.)*

Категорија:Апски јазик
Шабан Салиу

**Шабан Салиу** (р. Скопје, ) — македонски политичар, активист на Ромите во Македонија и претседател на Демократски сили на Ромите. Тој бил уапсен на 12 април 2025 година поради поврзаност со пожарот во дискотеката во Кочани.

## Животопис

Салиу е роден во Скопје на 6 јануари 1961 година. Дипломира на Универзитетот Св. Кирил и Методиј - Скопје, на Правниот факултет и положува правосуден испит. Од 1990 до 1995 бил Генерален секретар на ПЦЕР, а од 1995 и Претседател на огранокот на ПЦЕР во Гостивар. Салиу е Потпретседател на Сојузот на Ромите на Македонија. Од 2006 до 2008 година е член на македонското собрание како пратеник на Демократските сили на Ромите. Од мај 2008  е назначен за  директор на Дирекцијата за заштита и спасување. Освен со македонскиот и ромскиот, Салиу се служи и со српскиот и англискиот јазик. Женет е и е татко на едно дете.

## Наводи

Категорија:Македонски Роми
Категорија:Политичари од Скопје
Категорија:Пратенички состав 2006-2008
Вечер (дневен весник)

„**Вечер**“ — македонски дневен весник со седиште во Скопје. Првиот број излегол во 1963 година, со што овој весник е втор најстар весник во Македонија, по весникот Нова Македонија. Од своето основање има карактер на дневен магазин со нагласено почитување на кратки текстови, фотографии и хумористичен дел. Директор е Бобан Богдановски Андрески, додека главен и одговорен уредник е Весна Миќиќ Божиновска.

## Напомена
При последната промена на сопствениците на весникот, адресата *www.vecer.mk* останала во сопственост на Драган Павловиќ Латас, последниот уредник на весникот пред промената на сопственичката структура. Поради тоа, на таа адреса сега постои портал со име „Вечер“ кој не е поврзан со дневниот весник.

## Наводи

## Надворешни врски
* Официјална страница

Категорија:Македонски весници
Анатолиј Карпов

thumb|right|Анатолиј Карпов
**Анатолиј Евгениевич Карпов** (роден на  во Златоуст) - советски и руски шахист, поранешен светски шампион во шах.

## Животопис
Карпов научил да игра шах во родниот град Златоуст, гледајќи ги партиите на турнирите, а потоа се зачленил во градската шаховска школа. Многу бргу напредувал, па веќе на 24 години, во 1975 година, станал светски првак во шах. Титулата светски првак ја задржал до 1984 година, кога во маратонски меч, по одиграни 48 партии, од кои 24 последователни реми партии, против Гари Каспаров, побарал мечот да биде одложен поради умор. Нивниот следен двобој се одиграл во 1985 година, кога Карпов убедливо бил поразен и ја загубил титулата светски првак во шах. Во тој интервал од 10 години, тој успеал двапати да ја одбрани титулата, со тесен резултат во 1978 и во 1981 година. Во 1978 година, борејќи се против Виктор Корчној, со победа од 6-5, Карпов ја задржал титулата светски првак во шах. По 1985 година, Карпов и понатаму бил еден од најдобрите светски шахисти, но постојано бил во сенка на Гари Каспаров. Подоцна, Карпов повторно станал светски првак во шах со победата над Јан Тиман, а титулата ја бранел двапати: во 1996 година против Гата Камски и во 1998 година против Вишванатан Ананд.

К
Категорија:Светски прваци во шах
Категорија:Родени во 1951 година
Категорија:Живи луѓе
Категорија:Носители на Орденот на Црвеното знаме на трудот
Категорија:Апсолвенти на Санктпетербуршкиот државен универзитет
Категорија:Почесни членови на Руската академија на уметностите
Категорија:Носители на Орденот за заслуги пред татковината од III степен
Категорија:Носители на Орденот на Ленин
Утрински весник

**Утрински весник** — поранешен македонски дневен весник кој излегувал секој ден освен недела. Првиот број на весникот излегол на 23 јуни 1999 година а негови основачи биле Ерол Ризаов, Бранко Тричковски, Манчо Митевски, Васил Мицковски и Љупчо Поповски. Весникот бил печатен во Скопје, во печатницата „Графички центар“, а бил издаван од страна на ДООЕЛ „Круг“ од Скопје. По основањето во 1999 година, првата поголема реконструкција на весникот е неговата продажба на германската групација ВАЦ и менување на изгледот, технологијата и начинот на издавање на весникот. Новиот дизајн на весникот бил изработен од германскиот дизајнер Даниел Браун. Првичниот слоган на весникот бил „Денот по Утрински се познава“. Последниот број на весникот излегол на 29 април 2017.

## Уредништво

;Главна редакција

* Љупчо Поповски - главен и одговорен уредник 
* Мирче Јовановски - помошник-главен уредник
* Манчо Митевски - уредник коментатор
* Ерол Ризаов - уредник коментатор

;Менаџмент

* Срѓан Керим - генерален директор 
* Горан Гаврилов - генерален директор

;Уредници

* Гордана Дувњак  - вести од политики
* Нина Нинеска-Фиданоска  - вести од економија
* Катица Чангова - вести од Македонија
* Димитар Чулев - вести од светот
* Соња Крамарска - истражувачки дел
* Тина Иванова - вести од културата
* Билјана Ангеловска - вести од Скопје
* Фарко Шакири - вести од спортот
* Даниела Трпчевска - хроника
* Катерина Шекеровска - забавен дел
* Јасмина Павловска - стил
* Валентина Тодоровска - прилози
* Борис Блажевски - графика
* Петар Стојановски - фотографија
* Софија Чолаковска - Поповска - лекторирање
* Дарко Цветаноски - итернет издание на Утрински Весник

## Наводи

## Надворешни врски
* Официјално мрежно место на весникот

Категорија:Македонски весници
Категорија:Печатени медиуми во Македонија
Категорија:Појавено во 1999 година во Македонија
Категорија:Престаноци во 2017 година во Македонија
Вест (дневен весник)

**Вест** — поранешен дневен весник на македонски јазик под сопственост на медиумската групација Медија Принт Македонија. Весникот се печател во А4 формат и излегувал секој работен ден плус сабота. Последниот број на весникот излегол на 29 април 2017.

## Наводи

Категорија:Македонски весници
Категорија:Појавено во 2000 година во Македонија
Категорија:Престаноци во 2017 година во Македонија